***Hova vezet a matematika tanulása?***

A XXI. század mindennapjait jelentősen meghatározza a matematika, ami nélkülözhetetlen az emberek életében. Vásárláskor, időpont egyeztetéskor, az építőiparban, gyógyászatban, mindenhol jelen van. Mikor nem vesszük észre, akkor is matekozunk, hiszen számokat, mértékegységeket, az időt mindig használjuk.

A matematika szó maga a görög ‘’mathéma’’ szóból származik, amely ’’tudomány, tudás, tanulás’’ jelentésekkel bír.

Minden tudomány attól nyer értelmet, hogy jobban megértjük általa a világot, amelyben élünk.  Ezzel segít elkerülni ennek a fájdalmas világnak a csapdáit, amiben élünk. Vannak tudományok, amelyek közvetlen módon segítenek és vannak az alaptudományok, miket távoli csodálattal nézünk, és drukkolunk nekik. Ezekre - köztük a matematikára - épülnek az előbbiek. Ettől tudomány a tudomány. A matematika szigorától. A szigor teszi, hogy eredményei örök érvényűek.

A mai oktatás alapja, alap műveltégnek számít. Minden szakma elsajátításához elengedhetetlen, ezért fontos, hogy a matematika szabályait kellőképpen tudjuk alkalmazni.

A mai világ enélkül nem tartana itt, hiszen az informatika, navigáció alapja is, ami nélkül nem mennének a mindennapok.

Fontos, hogy tiszteljük, szeressük ezt a tudományágat és egyben művészetet, ami még számtalan felfedezetlen csodát tartogathat számunkra.

Heinrich Aletta 10. C